सिन्हा ने दस्सेआ जे पार्टी ने आडवाणी दी छवि भुनाने ते केंद्र दी संयुक्त प्रगतिशील गठबंधन सरकार दी विफलताएं उप्पर चुनांऽ केंद्रित करने लेई ‘मजबूत नेता’ निर्णायक सरकार दा नारा बुलंद करने दे कन्नै केईं होर नारे गढ़े न जिनेंगी चुनांऽ प्रचार च तेजी औने दे कन्नै सार्वजनिक करने रणनीति बनाई गेई ऐ। मतदाताएं गी रिझाने लेई पार्टी एह् नारा बी देई सकदी ऐ ‘जिसलै सरकार च खोट ऐ’ उसलै परता तुंदा वोट ऐ। सिन्हा ने कांग्रेस महासचिव राहुल गांधी गी नशाना साधदे होई गलाया जे युवा वर्ग खूबसूरत चेह्‌रे गी वोट नेईं दिंदा बलके ओह् अपनी सुरक्षा ते भविक्ख गी तरजीह् दिंदा ऐ। इस्सै गी ध्यान च रक्खदे होई पार्टी ने सुरक्षा दे मुद्‌दे गी चुक्केआ ऐ। युवा वर्ग रूट्‌टी दी सुरक्षा ते जान दी सुरक्षा गी अहम मन्नदा ऐ।